Z A P I S N I K

**28.** sjednice Školskog odbora Gimnazije „Matija Mesić“ održane **16. veljače 2016.** godines početkom u **11,30**  sati u zgradi Gimnazije.

Prisutni: Mirjana Stanić, Zlatko Markovinović, Andrea Sertić i Vesna Gajger

Odsutni: Dubravka Pitlović (opravdano, Daria Pinjuh-Budisavljević (opravdano) i Anita Holub

Sjednici prisustvuju: Goran Zavor, ravnatelj i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 27. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

3. Različito

Predloženi dnevni red jednoglasno je prihvaćen.

**Ad 1.**

Na zapisnik 27. sjednice Školskog odbora nije bilo primjedbi i jednoglasno je prihvaćen.

**Ad 2.**

- Nakon što je 22. siječnja 2016. godine poništen dio natječaja u dijelu koji se odnosi na potrebu za jednim nastavnikom sociologije i politike i gospodarstva, istog dana, 22. siječnja, ponovno je raspisan natječaj za jednog nastavnika sociologije na neodređeno vrijeme s nepunim radnim vremenom 8 sati nastave tjedno i jednog nastavnika politike i gospodarstva na neodređeno vrijeme s nepunim radnim vremenom 4 sata nastave tjedno. Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 30. siječnja 2016. godine. Prije raspisivanja natječaja škola je morala ponovno zatražiti suglasnost Ureda državne uprave. Kako je prethodni natječaj poništen, iz Ureda državne uprave je dobivena suglasnost samo za raspisivanje natječaja za sociologiju dok je za politiku i gospodarstvo upućen kandidat koji se na temelju Kolektivnog ugovora za zaposlenike u srednjoškolskim ustanovama vodi na Listi zaposlenika s nepunim radnim vremenom. Temeljem te evidencije Zajednička prosudbena komisija za raspoređivanje zaposlenika i zbrinjavanje tehnoloških viškova u srednjoškolskim ustanovama uputila je Zorana Žalca, dipl. oec. kao kandidata koji bi trebao nadopuniti normu s 4 sata nastave politike i gospodarstva. Ravnatelj je obrazložio da, zbog isključivo stručnih razloga koji su u interesu škole, ne može primiti upućenog kandidata. Kandidatkinja koju ravnatelj predlaže, Sanja Velikanović, mag. edukacije filozofije i sociologije radi u školi od rujna 2015. godine po ugovoru do 60 dana i prema stručnoj spremi može predavati više predmeta. Također, uključena je u program pripravničkog stažiranja te korektno i stručno odrađuje nastavu i druge zadaće u školi. Jedan od razloga zbog čega se predlaže navedena kandidatkinja su i primjedbe Vijeća roditelja na česte promjene nastavnika. Na prethodnoj sjednici Sanja Velikanović je izabrana i za 4 sata nastave filozofije tako da i sa ovih 12 sati sociologije i politike i gospodarstva još uvijek nema puno radno vrijeme. Na raspisani natječaj pristigle su ukupno 22 prijave, od čega 15 kandidata mogu predavati samo politiku i gospodarstvo.

Nakon ravnateljevog obrazloženja i kraće rasprave jednoglasno je donesena

ODLUKA

Daje se suglasnost na ravnateljevu odluku o zasnivanju radnog odnosa s izabranim kandidatom Sanjom Velikanović sukladno raspisanom natječaju.

Radni odnos po ovom ugovoru počinje 17. veljače 2016. godine.

- Nakon pristigle suglasnosti Ministarstva znanosti, obrazovanja i sporta, škola je 29. siječnja 2016. godine raspisala natječaj za upražnjeno radno mjesto nastavnika likovne umjetnosti na neodređeno vrijeme s nepunim radnim vremenom 11 sati nastave tjedno. Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 6. veljače 2016. godine. Na natječaj su pristigle 4 prijave, od čega dva kandidata ne ispunjavaju uvjete natječaja.

Od dva kandidata koji ispunjavaju uvjete, ravnatelj predlaže Snježanu Kauzlarić, dipl. povjesničarku umjetnosti.

Nakon ravnateljevog obrazloženja jednoglasno je donesena

ODLUKA

Daje se suglasnost na ravnateljevu odluku o zasnivanju radnog odnosa s izabranim kandidatom Snježanom Kauzlarić sukladno raspisanom natječaju.

Radni odnos Snježani Kauzlarić počinje 22. veljače 2016. godine.

Sjednica završena u 12 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.